বুগোনিয়া (চলচ্চিত্র)

***বুগোনিয়া*** () হল ইয়োর্গোস ল্যান্থিমোস পরিচালিত ও উইল ট্রেসি রচিত ২০২৫ সালের তিক্ত হাস্যরসাত্মক চলচ্চিত্র। এটি জাং জুন-হোয়ান পরিচালিত ২০০৩ সালের দক্ষিণ কোরীয় চলচ্চিত্র *জিগোরেউল জিকিয়েওরা!*-এর ইংরেজি ভাষার পুনর্নির্মাণ। এতে দেখা যায় দুইজন যুবক একজন ক্ষমতাধর প্রধান নির্বাহী কর্মকর্তাকে অপহরণ করে, যাদের ধারণা তিনি একজন বহির্জাগতিক প্রাণ যিনি পৃথিবীকে ধ্বংস করতে চায়। যুক্তরাজ্য, আয়ারল্যান্ড, দক্ষিণ কোরিয়া ও মার্কিন যুক্তরাষ্ট্রের যৌথ প্রযোজনায় নির্মিত চলচ্চিত্রটিতে শ্রেষ্ঠাংশে অভিনয় করেছেন এমা স্টোন, জেসি প্লেমঞ্জ, এইডান ডেলবিস, স্টাভরস হাল্কিয়াস ও আলিসিয়া সিলভারস্টোন।

২০২৫ সালের ২৮শে আগস্ট ৮২তম ভেনিস আন্তর্জাতিক চলচ্চিত্র উৎসবের মূল প্রতিযোগিতা শাখায় *বুগোনিয়া*-এর উদ্বোধনী প্রদর্শনী হয় এবং সেখানে এটি গোল্ডেন লায়নের মনোনয়ন লাভ করে। ফোকাস ফিচার্স ২৪শে অক্টোবর চলচ্চিত্রটি মার্কিন যুক্তরাষ্ট্রের প্রেক্ষাগৃহে মুক্তি দেয়। এটি সমালোচকদের নিকট থেকে ইতিবাচক সাড়া পায়, বিশেষ করে এমা স্টোন ও প্লেমঞ্জের অভিনয়। আমেরিকান ফিল্ম ইনস্টিটিউট চলচ্চিত্রটিকে তাদের ২০২৫ সালের শীর্ষ ১০ চলচ্চিত্রের তালিকায় স্থান দেয়।  এটি ৮৩তম গোল্ডেন গ্লোব পুরস্কারে শ্রেষ্ঠ সঙ্গীতধর্মী বা হাস্যরসাত্মক চলচ্চিত্র, সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা (প্লেমঞ্জ) ও সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী (স্টোন) বিভাগে তিনটি মনোনয়ন লাভ করে। এছাড়া এটি ৩২তম অ্যাক্টর পুরস্কারে সেরা প্রধান চরিত্রে অভিনেতা ও প্রধান চরিত্রে অভিনেত্রী বিভাগে দুটি মনোনয়ন লাভ করে।

## অভিনয়শিল্পীদল
* এমা স্টোন - মিশেল ফুলার, একটি বৃহৎ ঔষধ কোম্পানির প্রধান নির্বাহী কর্মকর্তা, যাকে বহির্জাগতিক প্রাণ মনে করা হয়।
* জেসি প্লেমঞ্জ - টেডি গ্যাট্‌জ, ষড়যন্ত্র তত্ত্বের প্রতি আসক্ত মৌমাছি চাষী যে মিশেলকে অপহরণ করে।
* এইডান ডেলবিস - ডন, টেডির শারীরিক প্রতিবন্ধী ভাই যে মিশেলকে অপহরণ করতে সাহায্য করে।
* স্টাভরস হাল্কিয়াস - কেসি বয়েড, স্থানীয় পুলিশ কর্মকর্তা যিনি মিশেলের খোঁজ করেন এবং পূর্বে টেডির বেবিসিটার ছিলেন।
* আলিসিয়া সিলভারস্টোন - স্যান্ডি গ্যাট্‌জ, টেডির মা।

## নির্মাণ
### উন্নয়ন ও অভিনয়শিল্পীদল নির্বাচন
২০২০ সালে জাং জুন-হোয়ান পরিচালিত ২০০৩ সালের দক্ষিণ কোরীয় চলচ্চিত্র *জিগোরেউল জিকিয়েওরা!*-এর ইংরেজি ভাষার পুনর্নির্মাণের কাজ শুরু হয়, যেখানে উইল ট্রেসি চিত্রনাট্য রচনা করেন এবং জাংকে পুনর্নির্মাণটি পরিচালনার জন্য যুক্ত করা হয়। অ্যারি অ্যাস্টরকে প্রযোজনা করার জন্য চুক্তিবদ্ধ করা হয়। তিনিই মূলত ট্রেসিকে নিযুক্ত করেন এবং সিদ্ধান্ত নেন কেন্দ্রীয় চরিত্রটি পুরুষ থেকে নারীতে পরিবর্তন করবেন। ট্রেসি বলেন যে তিনি *বুগোনিয়া*-এর চিত্রনাট্য রচনার পূর্বে  *জিগোরেউল জিকিয়েওরা!* মাত্র একবার দেখেছিলেন এবং মূল চলচ্চিত্রের গল্পই তার চিত্রনাট্যে পুনরায় না রেখে দুটি চলচ্চিত্রকে একটি থেকে আরেকটি ভিন্ন রাখতে চেয়েছিলেন।

জাং পরবর্তীকালে স্বাস্থ্যগত সমস্যার কারণে পরিচালকের দায়িত্ব থেকে সরে দাড়ান, তবে তিনি নির্বাহী প্রযোজক হিসেবে চলচ্চিত্রটির সাথে সম্পৃক্ত থাকেন। ২০২৪ সালের ফেব্রুয়ারি মাসে ঘোষণা দেওয়া হয় ইয়োর্গোস ল্যান্থিমোস এই পুনর্নির্মাণটি পরিচালনা করবেন এবং এলিমেন্ট পিকচার্স প্রযোজনা দলে যোগ দেয়। জাং বলেন তিনি ল্যান্থিমোসের নিয়োগ নিয়ে খুশি হন এবং বলেন তিনি এই চলচ্চিত্রের পরিচালক হিসেবে খুবই উপযুক্ত পছন্দ। এমা স্টোন চলচ্চিত্রের শ্রেষ্ঠাংশে অভিনয়ের জন্য যুক্ত হন, এটি ল্যান্থিমোসের সাথে তার চতুর্থ কাজ। জেসি প্লেমঞ্জ চলচ্চিত্রটির শিরোনাম পরিবর্তন করে *বুগোনিয়া* রাখার সময় অভিনয়শিল্পীদলে যুক্ত হন। অক্টোবর মাসে আলিসিয়া সিলভারস্টোন অভিনয়শিল্পীদলে যুক্ত হন। ২০২৫ সালে মে মাসে ঘোষণা করা হয় এইডান ডেলবিস ও স্টাভরস হাল্কিয়াসও অভিনয়শিল্পীদলে থাকবেন।

### চিত্রগ্রহণ
২০২৪ সালের ১লা জানুয়ারি ইংল্যান্ডের অক্সশট ও হাই ওয়াইকোম্বে চলচ্চিত্রটির মূল চিত্রগ্রহণ শুরু হয়। জর্জিয়া অঙ্গরাজ্যের আটলান্টায়ও চিত্রগ্রহণ হয় এবং সেখানে অক্টোবর মাসে চিত্রগ্রহণ সমাপ্ত হয়। কাল্পনিক অক্সোলিথের প্রধান কার্যালয়ের জন্য দৃশ্যধারণের স্থান হিসেবে বোটানিকা ডিটন পার্ক ব্যবহৃত হয়। ল্যান্থিমোস চেয়েছিলেন *বুগোনিয়া*-এর শেষ দৃশ্য অ্যাথেন্সের অ্যাক্রোপলিসে ধারণ করতে, কিন্তু গ্রিসের সেন্ট্রাল আর্কেওলজিক্যাল কাউন্সিল তার অনুরোধ প্রত্যাখান করে। বিকল্প স্থান হিসেবে গ্রিসের মিলোস দ্বীপের সারাকিনিকো সৈকত বাছাই করা হয় এবং সেখানে ২০২৫ সালের মে মাসে দৃশ্যধারণ সমাপ্ত হয়। চলচ্চিত্রটির নির্মাণব্যয় ছিল ৪৫ মিলিয়ন মার্কিন ডলার, তবে *[[ডেডলাইন হলিউড]]*-এর প্রতিবেদনে বলা হয় চলচ্চিত্রটির ব্যয় ছিল ৫৫ মিলিয়ন মার্কিন ডলার, যা *[[পুওর থিংস (চলচ্চিত্র)|পুওর থিংস]]*-কে ছাপিয়ে ল্যান্থিমোসের সবচেয়ে ব্যয়বহুল চলচ্চিত্র হয়ে ওঠে।

## মুক্তি
২০২৫ সালের ২৮শে আগস্ট ৮২তম ভেনিস আন্তর্জাতিক চলচ্চিত্র উৎসবের মূল প্রতিযোগিতা শাখায় *বুগোনিয়া*-এর উদ্বোধনী প্রদর্শনী হয়। ফোকাস ফিচার্স দক্ষিণ কোরিয়ার বাইরে বিশ্বব্যাপী পরিবেশনার স্বত্ব লাভ করে, অন্যদিকে সিজে ইএনএম ফিল্মস অ্যান্ড টেলিভিশন দক্ষিণ কোরিয়ায় পরিবেশনার স্বত্ব ধরে রাখে। ফোকাস ফিচার্স ২৪শে অক্টোবর চলচ্চিত্রটি মার্কিন যুক্তরাষ্ট্রের প্রেক্ষাগৃহে সীমিত পরিসরে মুক্তি দেয় এবং পরে ৩১শে অক্টোবর বৃহৎ পরিসরে মুক্তি দেয়। ইউনিভার্সাল পিকচার্স ৩১শে অক্টোবর আয়ারল্যান্ডে এবং সিজে ইএনএম ৫ই নভেম্বর দক্ষিণ কোরিয়ায় মুক্তি দেয়। ডিজিটাল প্রদর্শনীর পাশাপাশি এটি নির্বাচিত কয়েকটি প্রেক্ষাগৃহে ৩৫ মিমি ফরম্যাটেও প্রদর্শিত হয়।

### হোম মিডিয়া
চলচ্চিত্রটি ২০২৫ সালের ২৫শে নভেম্বর ভিডিও অন ডিমান্ড ফরম্যাটে এবং ২৩শে ডিসেম্বর ডিভিডি, ব্লু-রে ও আল্ট্রা এইচডি ব্লু-রে ফরম্যাটে প্রকাশিত হয়।

## মূল্যায়ন
### সমালোচকদের প্রতিক্রিয়া
*[[দ্য হলিউড রিপোর্টার]]*-এর ডেভিড রুনি লিখেন, "স্টোন ও প্লেমঞ্জ দুজনেই ফর্মের তুঙ্গে ছিলেন, পরিচালকের স্বতন্ত্র সংবেদনশীলতা এবং একে অপরের সাথে খেলাকে আরও প্রাণবন্ত করে তুলেছেন।" তিনি রবি রায়ানের "নিখাদ ঐশ্বর্য, তীক্ষ্ণ স্বচ্ছতা ও চোখ ধাঁধানো রঙ" সংবলিত দর্শনীয় চিত্রগ্রহণের প্রশংসা করেন। *[[ভ্যারাইটি (পত্রিকা)|ভ্যারাইটি]]*-এর ওয়েন গ্লাইবারম্যান চলচ্চিত্রটিকে "উত্তেজনাপূর্ণ ও আকর্ষণীয় অভিজ্ঞতা" বলে উল্লেখ করেন এবং এর চিত্রনাট্যকে "বুদ্ধিদীপ্ত ও দ্বৈত মানসিকতার তীক্ষ্ণ প্রকাশকারী" বলে বর্ণনা করেন। *[[দ্য নিউ ইয়র্ক টাইমস]]*-এর অ্যালিসা উইলকিনসন স্টোন ও প্লেমঞ্জের অভিনয়ের প্রশংসা করেন। *[[স্লেট (ম্যাগাজিন)|স্লেট]]* ম্যাগাজিনের ড্যানা স্টিভেন্স লিখেন ল্যান্থিমোস এখানে যে অবজ্ঞা প্রকাশ করেছেন তা মানবজাতির যেকোনো একটি উপগোষ্ঠীর চেয়ে বরং তার প্রতিই বেশি; তিনি যতটা না নারীবিদ্বেষী তার চেয়ে বেশি মানববিদ্বেষী।"

## পাদটীকা

## তথ্যসূত্র

## বহিঃসংযোগ
* 
* 
* 

বিষয়শ্রেণী:২০২৫-এর চলচ্চিত্র
বিষয়শ্রেণী:২০২৫-এর আইরিশ চলচ্চিত্র
বিষয়শ্রেণী:২০২৫-এর তিক্ত হাস্যরসাত্মক চলচ্চিত্র
বিষয়শ্রেণী:২০২৫-এর দক্ষিণ কোরীয় চলচ্চিত্র
বিষয়শ্রেণী:২০২৫-এর বিজ্ঞান কল্পকাহিনী চলচ্চিত্র
বিষয়শ্রেণী:২০২৫-এর মার্কিন চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২০-এর দশকের বিজ্ঞান কল্পকাহিনীমূলক হাস্যরসাত্মক চলচ্চিত্র
বিষয়শ্রেণী:আইরিশ তিক্ত হাস্যরসাত্মক চলচ্চিত্র
বিষয়শ্রেণী:আইরিশ বিজ্ঞান কল্পকাহিনীমূলক হাস্যরসাত্মক চলচ্চিত্র
বিষয়শ্রেণী:দক্ষিণ কোরীয় তিক্ত হাস্যরসাত্মক চলচ্চিত্র
বিষয়শ্রেণী:দক্ষিণ কোরীয় বিজ্ঞান কল্পকাহিনীমূলক হাস্যরসাত্মক চলচ্চিত্র
বিষয়শ্রেণী:ব্রিটিশ তিক্ত হাস্যরসাত্মক চলচ্চিত্র
বিষয়শ্রেণী:ব্রিটিশ বিজ্ঞান কল্পকাহিনীমূলক হাস্যরসাত্মক চলচ্চিত্র
বিষয়শ্রেণী:মার্কিন তিক্ত হাস্যরসাত্মক চলচ্চিত্র
বিষয়শ্রেণী:মার্কিন বিজ্ঞান কল্পকাহিনীমূলক হাস্যরসাত্মক চলচ্চিত্র
বিষয়শ্রেণী:ইংরেজি ভাষার দক্ষিণ কোরীয় চলচ্চিত্র
বিষয়শ্রেণী:ইংরেজি ভাষার বিজ্ঞান কল্পকাহিনীমূলক হাস্যরসাত্মক চলচ্চিত্র
বিষয়শ্রেণী:দক্ষিণ কোরীয় চলচ্চিত্রের মার্কিন পুনর্নির্মাণ
বিষয়শ্রেণী:বিজ্ঞান কল্পকাহিনী চলচ্চিত্রের পুনর্নির্মাণ
বিষয়শ্রেণী:হাস্যরসাত্মক চলচ্চিত্রের পুনর্নির্মাণ
বিষয়শ্রেণী:ইউনিভার্সাল পিকচার্সের চলচ্চিত্র
বিষয়শ্রেণী:ফোকাস ফিচার্সের চলচ্চিত্র
বিষয়শ্রেণী:ভিস্তাভিশনের চলচ্চিত্র
বিষয়শ্রেণী:সিজে ইএনএমের চলচ্চিত্র
বিষয়শ্রেণী:ইয়োর্গোস ল্যান্থিমোস পরিচালিত চলচ্চিত্র
বিষয়শ্রেণী:ইয়োর্গোস ল্যান্থিমোস প্রযোজিত চলচ্চিত্র
বিষয়শ্রেণী:অ্যারি অ্যাস্টর প্রযোজিত চলচ্চিত্র
বিষয়শ্রেণী:এমা স্টোন প্রযোজিত চলচ্চিত্র
বিষয়শ্রেণী:অপহরণ সম্পর্কে চলচ্চিত্র
বিষয়শ্রেণী:আত্মহত্যা সম্পর্কে চলচ্চিত্র
বিষয়শ্রেণী:প্রাচীন নভোচারী সম্পর্কে চলচ্চিত্র
বিষয়শ্রেণী:বহির্জাগতিক প্রাণের আক্রমণ সম্পর্কে চলচ্চিত্র
বিষয়শ্রেণী:মানব বিলুপ্তি সম্পর্কে চলচ্চিত্র
বিষয়শ্রেণী:মাতৃহত্যা সম্পর্কে চলচ্চিত্র
বিষয়শ্রেণী:মৌমাছি সম্পর্কে চলচ্চিত্র
বিষয়শ্রেণী:ষড়যন্ত্র তত্ত্ব সম্পর্কে চলচ্চিত্র
বিষয়শ্রেণী:আটলান্টায় ধারণকৃত চলচ্চিত্র
বিষয়শ্রেণী:গ্রিসে ধারণকৃত চলচ্চিত্র
বিষয়শ্রেণী:বাকিংহামশায়ারে ধারণকৃত চলচ্চিত্র
বিষয়শ্রেণী:২০২৫-এর হাস্যরসাত্মক চলচ্চিত্র
বিষয়শ্রেণী:কল্পকাহিনীতে মাতৃহত্যা
বিষয়শ্রেণী:পরিবেশগত চলচ্চিত্র